Ito ay makaraang batikusin ng mga kasapi ng Integrated Bar of the Philippines (IBP) sa Lanao del Sur ang “wanton disregard of sanctity of domicile, the right against deprivation of property without due process of law, the right to be secure in one’s person, house, papers and effects against unreasonable searches and seizures” na ginawa umano ng mga sundalo at pulis.
At lalong nakalilito ang mga patakarang ipinaiiral ng Commission on Human Rights (CHR), ang constitutional body na sinasabing nangangalaga sa karapatang pantao ng mga mamamayan na nagiging biktima ng umano’y extrajudicial killings (EJK), kalupitan, karahasan at pagsasamantala ng kanilang kapwa. Kagyat kaya ang pagsaklolo ng CHR sa naturang mga eksena upang kagyat ding ipagtanggol ang anumang panggigipit?